CELEX: C2007/183/28
Language: lv
Date: 2007-08-04 00:00:00
Title: Lieta C-225/07: Lūgums sniegt prejudiciālu nolēmumu — izteikts ar Amtsgerichts Landau/Isar (Vācija) 2007. gada 7. maija rīkojumu — kriminālprocess pret Rainer Günther Möginger

4.8.2007   
            
            
               LV
            
            
               Eiropas Savienības Oficiālais Vēstnesis
            
            
               C 183/17
            
         Lūgums sniegt prejudiciālu nolēmumu — izteikts ar Amtsgerichts Landau/Isar (Vācija) 2007. gada 7. maija rīkojumu — kriminālprocess pret Rainer Günther Möginger
   
   (Lieta C-225/07)
   (2007/C 183/28)
   Tiesvedības valoda — vācu
   Iesniedzējtiesa
   Amtsgerichts Landau/Isar
   Lietas dalībnieks pamata procesā
   Rainer Günther Möginger
   Prejudiciālie jautājumi
   
               1)
            
            
               Vai Padomes 1999. gada 29. jūlija Direktīvas 91/439/EEK par vadītāja apliecību (1), kas grozīta ar Padomes 1997. gada 2. jūnija Direktīvas 97/26/EK (turpmāk tekstā — “PD”), 1. II pants, 7. I panta b) apakšpunkts, 8. II, IV pants un 9. pants ir interpretējami tādējādi,
               ka dalībvalsts savas valsts teritorijā nedrīkst atteikties atzīt citā dalībvalstī izdotu vadītāja apliecību arī tad, ja pirmās dalībvalsts teritorijā vadītāja apliecības turētājam ir piemērota šīs valsts izsniegtās vadītāja apliecības atņemšana vai atcelšana, un ja aizlieguma termiņš jaunas apliecības izsniegšanai šajā dalībvalstī vēl nav bijis beidzies, pirms vadītāja apliecība tika izsniegta citā dalībvalstī?
            
         
               2)
            
            
               Ja atbilde uz pirmo jautājumu ir apstiprinoša:
               Vai minētā direktīva ir interpretējama tādējādi, ka tikko nosauktās dalībvalsts tiesas un iestādes var pārkāpt abpusējās atzīšanas principu tad, ja vadītāja tiesību turētājam atsevišķā gadījumā tiesību pārkāpšanas dēļ ir aizliegts atsaukties uz ES ārzemēs iegūtām transportlīdzekļu vadītāja tiesībām, it īpaši tad, ja no kopējā objektīvo apstākļu novērtējuma izriet, ka, neskatoties uz Kopienu tiesību noteikumu formālu ievērošanu, direktīvā ietverto noteikumu mērķis nav sasniegts un, ja pastāv subjektīvs elements nolūka veidā, radīt Kopienu tiesībās paredzētās priekšrocības ES ārzemēs iegūtu vadītāja tiesību atzīšanas veidā tādējādi, ka patvaļīgi tika radīti atbilstošie priekšnoteikumi,
               it īpaši,
               
                           —
                        
                        
                           ja saskaņā ar tikko minētajā dalībvalstī esošo informāciju vadītāja apliecības turētāja pastāvīgā dzīvesvieta vadītāja apliecības izdošanas brīdī bija šīs dalībvalsts teritorijā un nevis vadītāja apliecības izsniedzējas dalībvalsts teritorijā, un
                        
                     
                           —
                        
                        
                           ja saskaņā ar informāciju tikko minētajā dalībvalstī, balstoties uz objektīviem un tiesiski pārbaudāmiem apstākļiem, ir jāpieņem, ka vadītāja apliecības turētājam tikko minētajā dalībvalstī nebūtu nekādu iespēju tiesiski iegūt vadītāja apliecību.
                        
                     
         
      (1)  OV L 237, 1. lpp.